b'\n_START_ARTICLE_\nMars Sample Return Mission\n_START_SECTION_\nSuunnitelmia luotaimesta\n_START_PARAGRAPH_\nSuunnitelmien mukaan alus l\xc3\xa4hetett\xc3\xa4isiin kahdessa osassa. Aluksi l\xc3\xa4hetett\xc3\xa4isiin kiertoradalle paluuosa pitk\xc3\xa4kestoisella siirtym\xc3\xa4radalla. My\xc3\xb6hemmin l\xc3\xa4hetett\xc3\xa4isiin laskeutujaluotain._NEWLINE_Kantoraketteina voisi olla Ariane 5 tai Yhdysvaltain suunnitteluasteella oleva EELV. My\xc3\xb6s Ares V -kantoraketin pit\xc3\xa4isi olla luotaimen laukaisuvuonna jo k\xc3\xa4ytt\xc3\xb6valmis._NEWLINE_Mahdollisesti laskeutujaan liitet\xc3\xa4\xc3\xa4n m\xc3\xb6nkij\xc3\xa4, jonka teht\xc3\xa4v\xc3\xa4n\xc3\xa4 olisi ker\xc3\xa4ill\xc3\xa4 l\xc3\xa4hiymp\xc3\xa4rist\xc3\xb6st\xc3\xa4 kiinnostavalta n\xc3\xa4ytt\xc3\xa4vi\xc3\xa4 kohteita. Ilman m\xc3\xb6nkij\xc3\xa4\xc3\xa4 laskeutuja varustetaan robottik\xc3\xa4sivarsin joilla ker\xc3\xa4ill\xc3\xa4\xc3\xa4n maan\xc3\xa4ytteit\xc3\xa4 laskeutumispaikan ymp\xc3\xa4rist\xc3\xb6st\xc3\xa4.\n_START_SECTION_\nTieteellisi\xc3\xa4 n\xc3\xa4k\xc3\xb6kantoja\n_START_PARAGRAPH_\nMaan laboratoriot voisivat tutkia n\xc3\xa4ytteit\xc3\xa4 tehokkaammin kuin aiemmissa luotaimissa olleet varsin tehottomat koestusv\xc3\xa4lineet. Automaattilento k\xc3\xa4y harjoittelusta my\xc3\xb6hemmin mahdollisesti teht\xc3\xa4v\xc3\xa4\xc3\xa4 miehitetty\xc3\xa4 lentoa ajatellen.\n_START_SECTION_\nHinta\n_START_PARAGRAPH_\nAlustavien tietojen mukaan projekti maksaisi 5,5 - 8 miljardia euroa, joka on jopa kymmenkertainen verrattuna yksitt\xc3\xa4iseen luotaimeen.\n_START_SECTION_\nSelvitett\xc3\xa4vi\xc3\xa4 ongelmia\n_START_PARAGRAPH_\nMars-laskeutujia on menetetty muun muassa ep\xc3\xa4onnistuneissa laskeutumisissa. T\xc3\xa4m\xc3\xa4n j\xc3\xa4lkeen Marsia on kuitenkin kartoitettu kiertoradalta, joten hyv\xc3\xa4n laskeutumispaikan l\xc3\xb6ytyminen on helpompaa._NEWLINE_Aiemmat luotaimet ovat tehneet yksisuuntaisen matkan. MSR:n on noustava pinnalta, jonka johdosta mukana on oltava polttoainetta. T\xc3\xa4m\xc3\xa4 on toki tehty ennen Kuussa, niin miehitettyn\xc3\xa4 kuin miehitt\xc3\xa4m\xc3\xa4tt\xc3\xb6m\xc3\xa4n\xc3\xa4. Marsin painovoima on kuitenkin huomattavasti suurempi, jolloin mukana on oltava enemm\xc3\xa4n polttoainetta._NEWLINE_N\xc3\xa4ytteiden saaminen Marsista maan laboratorioihin asti puhtaina voi tuottaa ongelmia.'